Tapaturmavakuutus on voimassa kaikkialla maailmassa, joten se korvaa myös ulkomailla sattuneiden tapaturmien hoitokuluja.
Tapaturmavakuutuksessa on kuitenkin enimmäiskorvausmäärä, joten vakuutus ei välttämättä kata kaikkia kuluja – ulkomailla hoitokulut voivat nousta pahimmillaan kymmeniin ja satoihin tuhansiin euroihin. Sairausvakuutus korvaa ainoastaan Suomessa annetun hoidon kustannuksia.
Matkustajavakuutus korvaa matkasairauksia ja matkalla sattuneita tapaturmia ilman ylärajaa, joten matkustajavakuutus on aina viisas hankinta matkalle lähtiessä. Lisäksi se korvaa matkalta myöhästymisen, matkan peruuntumisen ja keskeytymisen. Lue lisää matkavakuutuksesta.